Isambililo 6
Uzye Ukulongana Pamwi na Yano Tukapepa Nayo Kukatwazwa Umu Nzila Ci?
Swe yamwi kuno tukalonganila kwatalimpa, alino manda yamwi kukaaya sana matipa nga yatoonya, nomba vyonsi vii visyatulesya ukuya uku kulongana. Ngu, mulandu ci uno ya Nte Yakwe Yeova yakayumilizya ukuti yakalongane pamwi na ina yao, na lino yali ni ntazi nanti lino yakuvwa ukutonta pa mulandu ni milimo?
Tukakomelezyanya na anji. Paulo walemvile ukulozya uku yantu yano tukalongana nayo ati, ‘twasakamalana nu kwazwana’. (Ayebulai 10:24) Amazwi yaa yakapiliula “kwelenganyapo sana,” kuli kuti, ukumanyana ningo. Acino fwandi, amazwi yakwe Paulo yakatukomelezya ukuti twaikako mano uku yanji. Ndi twamanyana na yano tukalongana nayo, tuluvwikisya ukuti yamwi yacimvya amezyo aingi aakoline na yano tukapitamo, nu kuti antu yayo yangatwavwa ukucimvya naswe kwene.
Kukatwazwa ukuya ni vyuza vya mpomvu. Pa kulongana, tukaaya pamwi ni vyuza vya mpomvu, asi antu akuti twamanyana sile nayo. Kukaaya ni nsita zimwi lino tukaizizya pamwi nu kucita ivyakutusesya. Uzye nga tukwizya vii, i visuma ci vino tukakwata? A lino tukamanyana sana ukuti fwandi swensi kwene twacindama, na cii, cikalenga twatemwana sana. Lyene ni cikacitika i cakuti lino yamwi yaponelwa ni ntazi, tukayavwa pano ala yaya mpiti ivyuza vitu. (Amapinda 17:17) Nga tukukwatako insita yakulanzyanya na yonsi amu cilongano, ala tukulangilila ukuti twasakamalana.—1 Kolinto 12:25, 26.
Tukumukomelezya ukuti antu aakacita vino Leza akaalonda a yano mwandane nayo icuza. Ya Nte Yakwe Yeova ali yacuza aakacita vino Leza akaalonda. Mutaca muleke icili consi ukumulesya ukulalongana pamwi naswe.
U mulandu ci uno cazipila ukuti twalongana pamwi?
Uzye lyene, a lilaci lino mungatemwa ukutandika ukulongana nafwe?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn